ਖ਼ੋਤਾਨ
ਖ਼ੋਤਾਨ ਜਾਂ ਹੋਤਾਨ (ਆਈਗ਼ਰ: ur, ਖ਼ੋਤਿਨ; ਚੀਨੀ: 和田, ਹੀਤਿਆਨ; ਅੰਗਰੇਜ਼ੀ: Hotan ਜਾਂ Khotan) ਮਧ ਏਸ਼ੀਆ ਵਿੱਚ ਚੀਨ ਦੇ ਸ਼ਨਜਿਆਂਗ ਪ੍ਰਾਂਤ ਦੇ ਦਖਣ ਪੱਛਮੀ ਭਾਗ ਵਿੱਚ ਸਥਿਤ ਇਕ ਸ਼ਹਿਰ ਹੈ ਜੋ ਖ਼ੋਤਾਨ ਵਿਭਾਗ ਦੀ ਰਾਜਧਾਨੀ ਵੀ ਹੈ। ਉਸਦੀ ਆਬਾਦੀ ਸਨ 2006 ਵਿੱਚ 1,14,000 ਅਨੁਮਾਨਤ ਕੀਤੀ ਗਈ ਸੀ। ਖ਼ੋਤਾਨ ਤਾਰਮਦ੍ਰੋਣੀ ਵਿੱਚ ਕਨਲਨ ਪਰਬਤਾਂ ਦੇ ਠੀਕ ਉੱਤਰ ਵਿੱਚ ਸਥਿਤ ਹੈ। ਕਨਲਨ ਲੜੀ ਵਿੱਚ ਖ਼ੋਤਾਨ ਪਹੁੰਚਣ ਦੇ ਲਈ ਤਿੰਨ ਪ੍ਰਮੁੱਖ ਪਹਾੜੀ ਦਰੇ ਹਨ - ਸੰਜੂ ਦੱਰਾ, ਹਿੰਦੂ ਤਾਗ਼ ਦੱਰਾ ਅਤੇ ਇਲਚੀ ਦੱਰਾ - ਜਿਨ੍ਹਾਂ ਦੇ ਜ਼ਰੀਏ ਖ਼ੋਤਾਨ ਹਜ਼ਾਰਾਂ ਸਾਲਾਂ ਤੋਂ ਭਾਰਤ ਦੇ ਲਦਾਖ਼ ਖੇਤਰ ਤੋਂ ਵਪਾਰਕ ਅਤੇ ਸਾਂਸਕ੍ਰਿਤਕ ਸੰਬੰਧ ਬਣਾਏ ਹੋਏ ਸਨ। ਇਹ ਸ਼ਹਿਰ ਟਕਲਾਮਕਾਨ ਰੇਗਿਸਤਾਨ ਦੇ ਦਖਣ ਪੱਛਮੀ ਸਿਰੇ ਤੇ ਸਥਿਤ ਹੈ ਅਤੇ ਦੋ ਸ਼ਕਤੀਸ਼ਾਲੀ ਨਦੀਆਂ ਇਸ ਨੂੰ ਸਿੰਜਦੀਆਂ ਹਨ- ਕਾਰਾਕਾਸ਼ ਨਦੀ ਅਤੇ ਯੁਰੰਗਕਾਸ਼ ਨਦੀ। ਖ਼ੋਤਾਨ ਵਿੱਚ ਮੁਖ ਤੌਰ ਤੇ ਆਇਗ਼ਰ ਲੋਕ ਵੱਸਦੇ ਹਨ।